Lotte Smiseth Sejersted

Lotte Smiseth Sejersted (født 5. mars 1991) er en norsk tidligere alpinist, som representerte Stabæk IF. Hun var på landslaget fra 2006Fjellguiden – Skal bli den beste (besøkt 6. februar 2011) til hun la opp i 2017.

Under junior-VM i alpint 2009 i Garmisch-Partenkirchen fikk hun sølv, bak Marine Gauthier. Senere samme år fikk hun sin verdenscupdebut, i Sölden i oktober, men ble her diskvalifisert. Den 18. desember 2009 fikk hun sine første verdenscuppoeng, med en 28.-plass i superkombinasjonen i Val-d’Isère. 

I januar 2010 gjorde hun seg bemerket da hun vant treningsomgangen foran et utforrenn i Haus im Ennstal.Nettavisen – Norsk alpinsensasjon (besøkt 6. februar 2011) I februar samme år deltok hun i junior-VM i alpint, og fikk her to medaljer: bronse i utfor og sølv i kombinasjonen. 

Den 1. februar 2011 kjørte hun ned til gull under junior-VM i alpint i Crans-Montana i Sveits. Med dette ble hun den tredje norske kvinnelige alpinisten som vinner junior-VM-gull. De to foregående er Julie Lunde Hansen i 1991 og Mona Løseth i 2009.Nettavisen – Lotte (19) med alpingull (besøkt 6. februar 2011)

På nasjonalt nivå har hun flere medaljer. I 2007 fikk hun bronse i slalåm i junior-NM i februar, og i NM på Bjorli i mars fikk hun gull i utfor og sølv i super-G. Året etter, i 2008, ble det bronse i slalåm i junior-NM, og sølv i utfor i NM i Hafjell. Ved NM 2009 på Oppdal vant hun super-G foran Kristina Riis-Johannessen, og fikk bronse i utfor. Hun fikk også gull i superkombinasjonen.Norges skiforbund – Resultater fra NM i alpint  (besøkt 6. februar 2011) 

I 2010 deltok hun i både NM og junior-NM. I junior-NM i Narvik vant hun gull i utforNarvik Slalåmklubb – Offisiell resultatliste utfor (besøkt 6. februar 2011), men kjørte ut i super-G. Hun fikk også gull i superkombinasjonen.Narvik Slalåmklubb – NM Alpint 2010 – Super kombinasjon'' (besøkt 6. februar 2011) Også i NM for seniorer vant hun gull i utfor og superkombinasjonen.Narvik Slalåmklubb – NM Alpint 2010 – Utfor (besøkt 6. februar 2011)Narvik Slalåmklubb – NM Alpint 2010 – Super kombinasjon (besøkt 6. februar 2011) I super-G kjørte hun ut. I NM 2011, som ble arrangert i Oppdal og Trysil, vant hun gull i alle fem disipliner - utfor, super-G, superkombinasjon, storslalåm og slalåm. Hun ble dermed historisk, siden ingen kvinnelig alpinist tidligere har klart å vinne fem gull i ett og samme norgesmesterskap.Verdens Gang - Sejersted historisk med fem NM-gull (besøkt 27. mars 2011) Under norgesmesterskapet i 2012 vant hun utfor, super-G og superkomibinasjonen, mens i 2013 vant hun super-G og i 2014 utfor.FIS - Biography Sejersted Lotte Smiseth (Besøkt 15. februar 2014)

Under OL i Sotsji i 2014 ble hun nummer seks i utfor.Dagbladet – Knust Lotte Sejersted gråt etter sjetteplassen (besøkt 15. februar 2014) I verdenscupen har hun tre femteplasser som best, to i utfor og én i super-G (per desember 2015). 

 Referanser 

 Eksterne lenker 




Kategori:Norske alpinister
Kategori:Norgesmestere i alpint
Kategori:Deltakere for Norge under Vinter-OL 2014
Kategori:Alpinister under Vinter-OL 2014
Kategori:Personer fra Bærum kommune
Kategori:Best av de beste-deltakere